text: Fremgangsmåde.
  Start med at komme bulguren i en kasserolle, tilsæt vand (ca. 3 dl.) og kog i 10-15 min. indtil vandet er kogt væk og bulguren er al dente. Bred bulguren ud på en tallerken så den kan køle.
  Har du ikke et færdigstegt kyllingebryst liggende, må du straks tilberede et - sørg for at krydre det let med salt og peber. Lad kyllingebrystet hvile efter stegning til det er koldt. Skær det så i nogle mundrette stykker.
  Varm en pande op og tilsat græskarkerner og honning. Græskarkernerne skal blive næsten karameliserede og meget sprøde. Lad kernerne køle, og hak dem herefter groft - det gør ikke noget at kernerne hænger en smule sammen.
  Skær toppen af honningmelonen og fjern kerner. Brug et melonkuglejern til at forme kugler af alt melonens kød og kom dem i en skål. 
  Tag de friske spæde spinat- og basilikum blade og skyl dem grundigt i koldt vandt, og kom dem uden dikkedarer op i skålen til melonkuglerne. 
  Snit herefter forårsløgene fint og kom også dem i skålen. Kyllingebryst og græskarkerne skal den samme vej. 
  Fat parmesanosten og brug en kartoffelskræller til at skære rigeligt med flager henover salaten. Til sidst tilsættes bulguren. Bland alle ingredienser grundigt.
  Pisk dressing sammen i en lille skål og hæld den ud over den færdigblandede salat, eller server den til retten.